पीएम मोदी ने कहा कि आज विश्व का हर देश, हर नागरिक योग को अपना मानने लगा है. हम हिंदुस्तानियों के लिए बड़ा संदेश है कि हम इस परंपरा के धनी है. अगर हम अपनी विरासत पर गर्व करना शुरू कर दें तो दुनिया गर्व करने में पीछे नहीं रहेगी. हिंदुस्तान ने खुद को योग से जोड़ा तो दुनिया भी योग से जुड़ गई. मैं विश्वास से कह सकता है कि अगर दुनिया में योग करने वाले लोगों के आंकड़े जमा किए जाए तो भारी संख्या देखने को मिलेगी. आज योग नई ऊर्जा दे रहा है. भारत में भी हिमालय से लेकर राजस्थान तक योग फैल गया है. उन्होंने कहा कि जब तोड़ने वाली ताकतें हावी होती हैं तो बिखराव आता है, समाज में दीवारें खड़ी होती हैं परिवार में कलह बढ़ता है और जीवन में तनाव बढ़ता चला जाता है. इस बिखराव के बीच योग जोड़ने का काम करता है.